tomron87/hebrew-wikipedia-sentences-corpus huggingface dataset:
את הופעת הבכורה שלו בנבחרת הצעירה ערך במשחק שבוע אחר כך, ב-5 בספטמבר 2019, משחק מול הולנד באצטדיון הביתי של שרוסברי טאון, משחק שנגמר בתוצאה 0–0.
לורנס גדל בצד הצפון-מזרחי של דטרויט, ברחוב לומפקין.
היא גודלה בידי סבה וסבתה לאחר שאמה נפטרה כשהייתה בת שלוש.
לורנס למדה בבתי ספר מקומיים, ואת לימודיה התיכוניים השלימה בתיכון פרשינג השוכן בדטרויט.
לאחר מכן, השלימה לימודי תואר ראשון במנהל ציבורי מאוניברסיטת מרכז מישיגן.
במשך שלושים שנה עבדה בשירות הדואר של ארצות הברית, שם התמקצעה במשאבי אנוש.
בראשית שנות ה-90 של המאה ה-20, כחברה פעילה באיגוד ההורים-מורים של בית הספר בו למדו ילדיה, לורנס התמודדה ונבחרה אל מושב במועצת החינוך של בתי הספר הציבוריים במחוז סאות'פילד.
במרוצת השנים, נעשתה לורנס מעורבת יותר ויותר בפוליטיקה המקומית.
בשנת 1997 נבחרה למועצת העירייה בסאות'פילד, וב-1999 נבחר לנשיאת המועצה.
במהלך 2001, ניצחה לורנס את דונלד פרקסי בבחירות לראשות העיר, ובכך נהייתה לאישה הראשונה והאדם האפרו-אמריקאי הראשון בראשות העיר.
בשנת 2005 נבחרה מחדש ללא התנגדות.
כראשת העיר, הוזמנה ב-2008 בידי ועדת הפיקוח והרפורמה של בית הנבחרים של ארצות הברית לייצג את ראשי הערים באמריקה לתת עדות על משבר הסאבפריים והשפעותיו על הקהילות ברחבי ארצות הברית.
מאוחר יותר באותה השנה שבה אל גבעת הקפיטול למען פעילות שדלנות עבור גישור בין הקונגרס לתעשיית הרכב האמריקאית.
במהלך הבחירות לנשיאות ארצות הברית 2008 הייתה צירת-על בכינוס הוועדה הדמוקרטית הלאומית, והביעה את תמיכתה בסנאטור ברק אובמה.
ב-2009 נבחרה בפעם השלישית לראשות העיר עם כ-80% מהקולות.
גם ב-2013 נבחרה מחדש ללא התנגדות.
במאי 2008 הכריזה לורנס על מועמדותה לראשות מחוז אוקלנד שבמישיגן.
בפריימריז הדמוקרטים התמודדה ללא התנגדות והתייצבה נגד ראש המחוז המכהן מטעם המפלגה הרפובליקנית, ל.
פטרסון ניצח את לורנס ברוב של 58% מול 42%.
ההתמודדות מול לורנס נחשבה לזו העיקשת ביותר בפניה ניצב פטרסון בשש מערכות הבחירות בהן התמודד לראשות המחוז.
ב-2010, בחר ראש עיריית לנסינג, וירג ברנרו, בלורנס כעמיתתו למירוץ במהלך ההתמודדות לתפקיד מושל מישיגן.
באוגוסט 2010 הועמדה באורח רשמי לסגנית המושל בידי המפלגה הדמוקרטית.
הבחירות הכלליות במישיגן בשנה זו היו למפח נפש בעיני הדמוקרטים, ובבחירות ניצח ריק סניידר הרפובליקני.
בשלהי 2011 הודיעה לורנס כי תתמודד אל בית הנבחרים של ארצות הברית במחוז הקונגרס ה-14 של מישיגן.
בעבר נספר המחוז כמחוז הקונגרס ה-13, אך בעקבות תוצאות מפקד האוכלוסין של ארצות הברית שנערך שנה קודם לכן שרטט מחדש את מפת מחוזות הקונגרס במישיגן.
בפריימריז הדמוקרטים התמודדה מול שני חברי בית הנבחרים הנסן קלארק וגרי פיטרס, אך סיימה במקום השלישי לאחר שגרפה 13% בלבד מקולות הבוחרים.
במאי 2013 הודיע פיטרס כי לא יתמודד לתקופת כהונה נוספת בבית הנבחרים, אלא אל הסנאט של ארצות הברית.
בעקבות זאת, ב-23 בינואר 2014 הכריזה לורנס כי תתמודד בפעם השנייה במחוז קונגרס זה.
ב-5 באוגוסט זכתה במועמדות המפלגה, ובמהלך בחירות האמצע ב-2014 נבחרה לראשונה אל בית הנבחרים האמריקאי.
ב-5 בינואר 2022 הכריזה לורנס על פרישתה מבית הנבחרים מיד עם תום כהונתה בהתפזרות הקונגרס ה-117 של ארצות הברית.
לפיכך, כהונתה נחתמה בראשית ינואר 2023.
ברנדון דייוויס הוא כדורסלן אמריקאי-אוגנדי המשחק בעמדת הסנטר בפרטיזן בלגרד מליגת העל הסרבית והיורוליג ובנבחרת אוגנדה.
דייוויס נולד בפילדלפיה, פנסילבניה, אך אומץ על ידי האם החד-הורית קטי דייוויס וגדל בפרובו, יוטה.
הוא למד בתיכון פרובו, שם קבוצתו זכתה בתארים מדינתיים בעונות הסופומור והג'וניור שלו (שנייה ושלישית).
לאחר ששקל להירשם למכללות כמו אוניברסיטת קליפורניה בברקלי, אוניברסיטת גונזגה ואוניברסיטת יוטה, בחר דייוויס לשחק כדורסל מכללות באוניברסיטת בריגהאם יאנג.
לאחר שבילה את רוב המשחקים על הספסל כפרשמן בעונת 2009/10, דייוויס הפך לשחקן מפתח עבור הקוגארס כסופומור.
הוא שימש כשחקן הפנים המרכזי של הקבוצה בעונת 2010/11. בריגהאם יאנג סיימה את העונה במאזן 27–2 ודורגה במקום ה-3 בסקר Associated Press (המדרג קבוצות מכל רחבי החטיבה הראשונה של ה-NCAA), אך דייוויס הושעה מהקבוצה עקב הפרת קוד הכבוד של האוניברסיטה על ידי קיום יחסי מין לפני נישואים עם חברתו.
דייוויס הוחזר לקבוצה כג'וניור ונבחר לחמישיית העונה באזור החוף המערבי בשתי העונות האחרונות שלו באוניברסיטה.
כסיניור שימש דייוויס כקפטן הקבוצה והעמיד ממוצעים של 17.7 נקודות ו-8.0 ריבאונדים למשחק.
לאחר סיום לימודיו בבריגהאם יאנג הוזמן דייוויס להשתתף בטורניר ההזמנה של פורטסמות' (PIT) לפני דראפט ה-NBA.
דייוויס הפגין ביצועים טובים, כשרשם ממוצעים של 20.7 נקודות למשחק ב-68% קליעה וקטף 9.3 ריבאונדים למשחק, ונבחר ל-MVP של הטורניר.
ביצועיו זיכו אותו בהזמנה למחנה דראפט בשיקגו.
לאחר שלא נבחר בדראפט ה-NBA 2013 הוא הצטרף ללוס אנג'לס קליפרס לליגת הקיץ של ה-NBA.
ב-5 בספטמבר 2013 הוא חתם בקליפרס, אך הם ויתרו עליו ב-21 באוקטובר.
ב-28 באוקטובר 2013 חתם דייוויס בפילדלפיה 76'.
משחק ה-NBA הראשון שלו היה ב-2 בנובמבר 2013 נגד שיקגו בולס, והוא קלע שתי נקודות בשתי דקות משחק.
ב-18 בינואר 2014 שבר את הזרת הימנית, ונדרש לניתוח וחודש של שיקום.
ב-5 בנובמבר 2014 קלע דייוויס שיא קריירה של 20 נקודות בהפסד 89–91 לאורלנדו מג'יק.
ב-11 בדצמבר 2014 הועבר דייוויס בטרייד לברוקלין נטס בתמורה לאנדריי קירילנקו, חורחה גוטיירז, בחירת הדראפט בסיבוב השני של הנטס ב-2020 והזכות להחליף בחירות סיבוב שני ב-2018. ב-6 בינואר 2015 הוא שוחר מהנטס לאחר שהופיע בשבעה משחקים.
ב-12 בינואר 2015 חתם דייוויס באלאן שאלון מהליגה הראשונה של ה-LNB הצרפתית לשארית עונת 2014/15, וסייע לקבוצה להעפיל לפלייאוף הליגה.
באוגוסט 2015 חתם דייוויס בפלקנסטרו וארזה מליגת העל האיטלקית לעונת 2015/16.
ביולי 2016 הוא חתם במונקו מליגת העל הצרפתית וליגת האלופות.
בקיץ 2017 שיחק דייוויס בטורניר ה-TBT ב"טים פרדט".
הוא קלע 20 נקודות ולקח שבעה ריבאונדים במשחק הסיבוב הראשון של הקבוצה, בו הפסידה לטים יוטה 100–97.
ב-23 ביוני 2017 הוא חתם על חוזה לשנה עם אופציה לשנה נוספת בז'לגיריס קובנה הליטאית מליגת העל הליטאית והיורוליג.
במהלך שתי העונות שלו בז'לגיריס סייע דייוויס להצלחה הרבה של הקבוצה, במיוחד ביורוליג.
ב-9 במאי 2019 נבחר דייוויס לחמישיית העונה ביורוליג לעונת , והפך לשחקן ז'לגיריס הראשון שעושה זאת מאז ארווידאס סאבוניס ב-.
ב-4 ביולי 2019 חתם חתם על חוזה לשנתיים במועדון הספרדי ברצלונה מליגת ה-ACB והיורוליג.
במשחקו השני בלבד בקבוצה הוא רשם 24 נקודות ו-11 ריבאונדים בניצחון 95–87 על סאסקי בסקוניה.
ב-24 ביוני 2022 חתם דייוויס באולימפיה מילאנו האיטלקית מהסרייה א' והיורוליג.
ב-5 ביולי 2023 חתם דייוויס בוולנסיה מליגת העל הספרדית והיורוליג.
במקביל למעברו לברצלונה קיבל דייוויס דרכון אוגנדי, מכיוון שלפי הסכם קוטונו שחקנים אפריקאים אינם כפופים לאותן מכסות מגבילות בליגת העל הספרדית כמו שחקנים אמריקאים.
כחלק מההסדר הסכימה ברצלונה לשחרר את דייוויס לשחק בנבחרת אוגנדה, ובנובמבר 2021 הוא שיחק בשלושה משחקי מוקדמות מונדובאסקט 2023 בבנגולה.
הוא התחתן עם לנזי קוויסט בינואר 2015, ולשניים בת שנולדה בקיץ 2016.
ברנדון באטלר הוא שחקן אמריקאי.
הוא ידוע בזכות תפקידיו בסדרות הטלוויזיה "13 סיבות" ו"סוחבות".
באטלר נולד בפרנקפורט (אנ'), אילינוי.
בין השנים 2009 ל-2010 שיחק באטלר בסרטים קצרים.
בשנת 2011 שיחק בתפקיד קטן בסרט הקולנוע "Sister Mary".
בשנת 2014 שיחק בתפקיד ראשי בסרט הקולנוע "Spoilers: The Movie".
בשנת 2018 החל לשחק בסדרת הטלוויזיה "13 סיבות".
הוא גילם את סקוט ריד, תלמיד בית הספר ושחקן בייסבול.
בשנת 2019 שיחק בתפקיד ראשי בסדרת הטלוויזיה של נטפליקס, "סוחבות".
בשנת 2025 שיחק בפרק של אופרת הסבון הוותיקה, "ימי חיינו".
ברנדה נוקוזולה פאסי הייתה זמרת, כותבת שירים, רקדנית ופעילה דרום אפריקאית.
היא נקראה בחיבה MaBrrr על ידי מעריציה, והייתה ידועה גם בתור "מלכת הפופ האפריקאי", "מדונה של העיירות" או פשוט בתור "המדונה השחורה".
תעלולי הבמה הנועזים שלה כונו כ"שערורייתיים".
עם זאת, שם הקסוסה שלה, נוקוזולה, הוא שם נשי שפירושו "שקט, רוגע או שלווה".
ברנדה נוקוזולה פאסי נולדה בלנגה, קייפטאון ב-3 בנובמבר 1964, בתור הצעירה מבין תשעה ילדים.
היא נקראה על שם הזמרת האמריקאית ברנדה לי.
אביה מת כשהייתה בת שנתיים, ובעזרת אמה, פסנתרנית, היא החלה להרוויח כסף בשירה לתיירים.
כשהייתה בת 16 ב-1981, נפגשה עם קולוי לבונה.
בבוקר שאירע ב-26 באפריל 2004, פאסי התמוטטה בביתה בבקליוץ', גאוטנג, ואושפזה בבית חולים בסנינגהיל.
לעיתונות נמסר כי היא סבלה מדום לב, אך מאוחר יותר דווח כי היא נכנסה לתרדמת כתוצאה מהתקף אסתמה.
בדוח הנתיחה שלאחר המוות גילו שהיא נטלה מנת יתר של קוקאין בליל התמוטטותה, וזו הייתה הסיבה לתרדמתה.
היא הפסיקה לנשום וסבלה מנזק מוחי מחוסר חמצן בדם.
את פאסי ביקרו בבית החולים ידוענים כדוגמת נלסון מנדלה, ויני מנדלה ותאבו מבקי.
רוב האלבומים של פאסי הונפקו על ידי CCP רקורדס שבבעלות EMI.
ברנדון אגילרה סאמורה (בספרדית: Brandon Aguilera Zamora; נולד ב-28 ביוני 2003 בנאראנחו שבקוסטה ריקה) הוא כדורגלן קוסטה ריקאי המשחק בעמדת הקשר ההתקפי בקבוצת ריו אבה מליגת העל הפורטוגלית, ובנבחרת קוסטה ריקה.
אגילרה החל את הקריירה המקצוענית שלו בקרמליטה מליגת העל של קוסטה ריקה, במדיה ערך ארבע הופעות ליגה והבקיע שער אחד.
בשנת 2019 חתם באלחואלנסה מליגת העל של קוסטה ריקה, במדיה ערך 40 הופעות ליגה והבקיע שער אחד.
בעונת הושאל לגואנאקאסטקה מליגת העל של קוסטה ריקה.
ב-17 ביולי 2022 חתם אגילרה בנוטינגהאם פורסט מהפרמייר ליג, והושאל פעם נוספת לגואנאקאסטקה מליגת העל של קוסטה ריקה.
ב-30 במרץ 2022 ערך אגילרה את הופעת הבכורה שלו בנבחרת קוסטה ריקה, בניצחון 2-0 על נבחרת ארצות הברית במסגרת מוקדמות מונדיאל 2022.
ברנדון מקדונלד ויליאמס הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס ה-22 של מדינת ניו יורק.
הוא נבחר לראשונה לתפקידו בבחירות 2022 מטעם המפלגה הרפובליקנית.
ויליאמס נולד בדאלאס שבטקסס, ובשנת 2010 עבר להתגורר בניו יורק.
לוויליאמס תואר ראשון מאוניברסיטת פפרדיין (Pepperdine University) השוכנת במחוז לוס אנג'לס שבקליפורניה, ותואר שני במנהל עסקים מבית הספר וורטון של אוניברסיטת פנסילבניה.
ויליאמס שירת בצי ארצות הברית כקצין צוללת גרעינית ושוחרר משירותו הצבאי בדרגת לוטננט.
לאחר מכן התמקצע כאיש עסקים והיה המייסד השותף של "CPLANE.ai", חברת תוכנה שבסיסה בסן מטאו בקליפורניה.
ב-14 בינואר 2022 הודיע ג'ון קטקו, נציג מחוז הקונגרס ה-24 של ניו יורק בבית הנבחרים של ארצות הברית, כי לא יתמודד לתקופת כהונה נוספת בבחירות 2022, מה שהותיר את מושבו פנוי בבחירות אמצע אלה.
עם זאת, בראשית 2022, המחוז של קטקו – יחד עם מחוזות רבים אחרים בניו יורק – היה נתון לחלוקה מחדש מכוח מפקד האוכלוסין של ארצות הברית ב-2020. גבולותיו עברו למחוז ה-24 שייצגה קלודיה טני, ובתורו הפך המחוז ה-24 לפנוי גם הוא.
ויליאמס התמודד במחוז ה-24 החדש, וגרף 49.5% מקולות הבוחרים.
ב-3 בינואר 2023, עם התכנסות הקונגרס ה-118 של ארצות הברית, ויליאמס הושבע לתפקידו.
בבחירות 2024 הפסיד את מושבו בבית הנבחרים למועמד הדמוקרטי ג'ון מניון.
כהונתו תמה עם התפזרות הקונגרס ה-118 של ארצות הברית בראשית ינואר 2025.
ברנדון ג'ונסון הוא איש חינוך ופוליטיקאי מארצות הברית, המכהן כראש עיירית שיקגו החל ממאי 2023. משנת 2018 שימש כחבר במועצת עיריית שיקגו.
ג'ונסון חבר במפלגה הדמוקרטית, ונחשב לפרוגרסיבי בדעותיו.
ג'ונסון נולד ב, למשפחה בת 9 ילדים.
התחתן בגיל 22. השלים תואר ראשון בניהול משאבי אנוש וטיפול בנוער ב, ותואר שני בהוראה באוניברסיטת אורורה.
ג'ונסון עבד כמורה למדעי החברה בבתי ספר בשיקגו, והחל לפעול באיגוד המורים של שיקגו בשנת 2011. נטל חלק בארגון שביתת מורים בשיקגו בשנת 2012, ולאחר מכן היה פעיל בבחירות המקומיות.
בשנת 2018 נבחר למועצת העיר, כאחד מנציגי מחוז קוק, והוביל מספר שינויי חקיקה בתחומי הדיור והחינוך.
בשנת 2022 נבחר לכהונה נוספת.
באוגוסט 2019 תמך ג'ונסון באליזבת וורן בבחירות המקדימות במפלגה הדמוקרטית.
הוא התמודד בבחירות לראשות עיריית שיקגו בשנת 2023. במסע הבחירות הדגיש את הנושאים הבאים:
הגדלת מימון ומשאבים לבתי ספר ציבוריים
מענה לא-משטרתי לבעיות של ביטחון אישי וציבורי
מיסוי מקרקעין למימון הטיפול בחסרי בית
גידול של מיליארד דולר בהכנסות ממיסים, באמצעות מיסים מוגדלים על חברות תעופה, עסקאות פיננסיות, עסקאות נדל"ן גבוהות ובתי מלון.
כמו כן הביע התנגדות נחרצת להפרטה של שירותים ציבוריים.
ב-28 בפברואר זכה במקום השני בסיבוב הראשון, ועלה לסיבוב שני של הבחירות, מול פול ולאס .
ב-4 באפריל זכה בסיבוב השני, ונבחר לראשות עיריית שיקגו, במקום לורי לייטפוט.
ג'ונסון נכנס לתפקידו ב-15 במאי.
סקרים מצאו שרוב המצביעים לג'ונסון נמנו בשכונות בעלות רוב שחור בחלק הדרומי והמערבי של העיר, וכן במספר שכונות של לבנים ושל היספנים בצפון-מערב העיר.
ג'ונסון מתגורר בשכונת , במערב שיקגו.
נשוי לסטייסי, ולהם שלושה ילדים.
ברנדון ואסקס טולדו הוא כדורגלן אמריקאי שמשחק כחלוץ באוסטין ובנבחרת ארצות הברית.
ואסקס חתם בקבוצת ה-MLS, אטלנטה יונייטד, בדצמבר 2016 לקראת עונת הבכורה שלה בליגה.
בשתי העונות הראשונות שלו במועדון, תחת המנג'ר טאטה מרטינו, ואסקס הוצב כשחקן כנף ולא בעמדתו הטבעית כחלוץ.
בקבוצת המילואים, ואסקס רשם 21 הופעות וכבש שער אחד במהלך שתי העונות הללו.
ב-19 בנובמבר 2019, נבחר ואסקס על ידי נאשוויל בדראפט של ה-MLS לשנת 2019. לאחר מכן, הוא הועבר לסינסינטי, שם תחילה שימש כמחליף.
הוא עשה את פריצת הדרך שלו בעונת 2022 תחת המנג'ר החדש פט נונן.
לאחר מכן, הוא קבע את שיא השערים בעונה אחת בתולדות המועדון.
ב-3 באוגוסט 2022, נבחר ואסקס לשחק בקבוצת האולסטאר של ה-MLS.
ואסקס הפך לשחקן השני ממועדון סינסינטי שנבחר אי פעם לסגל כוכבי ה-MLS.
ב-10 בינואר 2024 חתם במונטריי המקסיקנית
ואסקס ערך את הופעת הבכורה שלו בנבחרת ארצות הברית ופתח במשחק ידידות בינלאומי נגד נבחרת סרביה ב-25 בינואר 2023, באצטדיון בנק קליפורניה בלוס אנג'לס.
ברנדון טימותי ג'קסון הוא שחקן וסטנדאפיסט אמריקאי.
אמו, בוורלי איבון, היא כומרה.
סבו מצד אמו, רויאל טיטוס בוזמן, היה ילד דרשן פנטקוסטלי שכונה "ילד פלא" בעיתוני אינדיאנה.
ג'קסון למד בתיכון וסט בלומפילד.
לאחר סיום הלימודים, הוא עבר ללוס אנג'לס לעסוק בסטנדאפ והחל לעבוד במועדון ה-Laugh Factory, ואף ביצע מופעי חימום עבור ויין בריידי וכריס טאקר.
תפקידו כג'וניור בסרט Roll Bounce זיכה אותו בפרס Black Reel לשנת 2006 לביצועים פורצי דרך.
הוא הנחה פרק אחד של התוכנית "ברנדון טי ג'קסון שואו" בערוץ N.
בשנת 2006, ג'קסון אירח את סיבוב ההופעות Up Close and Personal ("מקרוב ואישי"), בהשתתפות כריס בראון, ני-יו, ליל ויין, ג'ולז סנטנה ודם פרנצ'ייז בויז.
הוא היה חבר בצוות בתוכנית Wild 'n Out עם ניק קאנון, ולאחר מכן כיכב כסלבריטי קפטן אורח של קבוצה בעונה השישית של התוכנית.
ג'קסון כיכב בסרטים רעם טרופי בתור אלפא צ'ינו, פרסי ג'קסון וגנב הברק בתור גרובר אנדרווד ו-Lottery Ticket בתור בני.
הוא גילם את טרנט פירס בן ה-17 בסרט ביג מאמא 3: הבן כמו האבא (סרט ההמשך של ביג מאמא 2).
היה הופיע בסרטון 'Here I Go Again' בעונה 2 של 'פרויקט גלי' וניתן לראות אותו כאשר מקספילד נותן לו פלייר.
בשנת 2013, הוא גילם את בנו של אקסל פולי בפיילוט שלא שודר לסדרת הטלוויזיה השוטר מבוורלי הילס.
Robinson בן רובינסון שחקנים עיקריים 2015-20 בוג'ק הורסמן קורדרוי ג'קסון-ג'קסון דיבוב, תפקיד חוזר 2017Face Value קפטן הקבוצה סדרת טלוויזיה 2019Historical Roasts ברק אובמה פרק: "מרטין לותר קינג ג'וניור"2025The Family Business: New Orleansמרקוס דאנקןסדרה עתידית של BET+
שָׁנָה פרס קטגוריה כותרת תוצאה 2006 פרס Black Reel פרס Black Reel להופעה פורצת הדרך הטובה ביותרRoll Bounce 2009 פרס Black Reel לשחקן המשנה הטוב ביותר רעם טרופי 2011 פרסי ג'קסון וגנב הברק 2012 פרס פטל הזהב שחקנית המשנה הגרועה ביותר (בתפקיד שרמיין) ביג מאמא 3: הבן כמו האבא
ברנדון קייל באומן הוא כדורסלן אמריקאי-ישראלי המשחק בעמדת הסנטר בא.ס אליצור אשקלון מהליגה הלאומית בכדורסל.
באומן למד בבית הספר התיכון בווסטצ'סטר, קליפורניה, שם בשנת ה שלו העמיד ממוצעים של 14 נקודות ושמונה ריבאונדים והוביל את קבוצתו למאזן 32–2, אליפות מדינת קליפורניה בדרג I-A ומקום ראשון בדירוג USA Today.
ב-2002 שיחק במדי נבחרת ארצות הברית בטורניר אלברט שווייצר הבין-לאומי לנוער במנהיים, גרמניה.
לאחר שסיים את התיכון שיחק באומן כדורסל מכללות במדי אוניברסיטת ג'ורג'טאון.
בעונת ה שלו הוא פתח בחמישייה בכל 30 משחקי הקבוצה והעמיד ממוצעים של 7.8 נקודות ו-4.6 ריבאונדים למשחק, ובעונת ה העלה את ממוצעיו ל-15.9 נקודות (מקום שני בקבוצה) והוביל את הקבוצה בריבאונדים (8.1) וחסימות (1.3) למשחק.
בשנת ה שלו נבחר באומן לחמישיית העונה השלישית של ליגת ביג איסט, והיה מלך הסלים של הקבוצה עם 15.7 נקודות למשחק.
כמו כן הוא העמיד ממוצעים של 6.1 ריבאונדים ו-1.2 חטיפות למשחק.
בקיץ 2005 הוא הכריז על מועמדותו לדראפט ה-NBA, אך לבסוף ויתר עליו וחזר לג'ורג'טאון לעונתו האחרונה.
בעונת הסיניור שלו הוא רשם ממוצעים של 10.9 נקודות, 5.1 ריבאונדים ו-1.9 אסיסטים.
לאחר שלא נבחר בדראפט ה-NBA 2006 הצטרף באומן לפורטלנד טרייל בלייזרס לליגת הקיץ של ה-NBA.
ב-2 באוקטובר 2006 הוא חתם בניו ג'רזי נטס, אך נחתך מסגלה ב-19 באוקטובר.
ב-2 בנובמבר 2006 נבחר בבחירה ה-11 על ידי בייקרספילד ג'אם בדראפט ליגת הפיתוח של ה-NBA.
במדי הג'אם הוא העמיד ממוצעים של 13.7 נקודות ו-6.3 ריבאונדים למשחק.
ביולי 2007 שיחק באומן במדי לוס אנג'לס קליפרס בליגת הקיץ.
באוקטובר הוא נרכש מחדש על ידי בייקרספילד ג'אם, אך ב-2 בינואר 2008 ביטל את חוזהו בקבוצה וחתם בבאסקט דראגי נובארה מהליגה האיטלקית השנייה בכדורסל עד סיום העונה.
ביולי 2008 שיחק באומן במדי ניו אורלינס הורנטס בליגת הקיץ, ובאוגוסט חתם בטלקום בון מהבונדסליגה הגרמנית והיורוצ'לנג', במדיה קלע 14.2 נקודות למשחק והגיע לגמר הליגה, בו הפסידה בון 2–3 למועדון הכדורסל אולדנבורג.
בספטמבר 2009 חתם באומן בפילדלפיה 76', אך שוחרר מהקבוצה ב-21 באוקטובר.
ב-17 בנובמבר 2009 חתם בטופאש בורסה מהסופרליגי הטורקית עד לסיום העונה, והעמיד במדיה ממוצעים של 14.9 נקודות ו-7.3 ריבאונדים.
ביולי 2010 שיחק באומן במדי שארלוט בובקאטס בליגת הקיץ, ומאוחר יותר חתם באקדמיק סופיה מליגת העל הבולגרית בכדורסל.
ב-25 בינואר 2011 עזב את הקבוצה וחתם בלה-מאן סארת מליגת העל הצרפתית, ובמרץ עזב את לה-מאן וחתם בז'לזניק בלגרד מליגת העל הסרבית בכדורסל.
ב-1 באוגוסט 2011 חתם באומן במכבי ראשון לציון מליגת העל בכדורסל לעונת .
הוא הגיע עם הקבוצה לחצי גמר הליגה והעמיד ממוצעים של 15.7 נקודות ו-8.2 ריבאונדים למשחק.
ביולי 2012 נבחר באומן בבחירה התשיעית בדראפט ליגת העל הקוריאנית בכדורסל על ידי וונז'ו דונגבו פרומי.
באוקטובר הוא הועבר לסיאול סמסונג ת'אנדרס, ממנה שוחרר לאחר ארבעה משחקים.
ב-11 בינואר 2013 חתם בהפועל גלבוע גליל עד לסיום עונת , אך שוחרר ממנה כעבור חודש בעקבות בעיות בברכו.
שבוע בלבד לאחר מכן סיכם בברק נתניה, אך לא שיחק בה בשל תקנון איגוד הכדורסל שאוסר על שחקן שחתם בקבוצה אחת לעבור לקבוצה אחרת.
ב-22 בנובמבר 2013 חתם באומן ברסטה פכטה הגרמנית לעונת 2013/14, במדיה רשם 13 נקודות ו-6 ריבאונדים למשחק.
ב-13 במאי 2014 חתם בוולינגטון סיינטס מליגת העל של ניו זילנד, במדיה העמיד ממוצעים של 18.5 נקודות, 7.4 ריבאונדים ו-3.2 אסיסטים וזכה באליפות.
ב-24 ביוני 2014 חתם באומן במדי ביירוית הגרמנית לעונת 2014/15, וקלע במדיה 13.6 נקודות למשחק.
ב-19 ביוני 2015 חתם לחודש באטניינסס דה מנאטי מפוארטו ריקו.
לרנקה מליגת העל הקפריסאית בכדורסל והיורופקאפ לעונת .
במדי לרנקה הוא זכה באליפות קפריסין ורשם ממוצעים של 16 נקודות ו-6.8 ריבאונדים למשחק בליגה ו-11.6 נקודות ו-6.2 ריבאונדים למשחק ביורופקאפ.
ב-5 באוקטובר 2016 חתם בספירו שרלרואה מליגת העל הבלגית בכדורסל.
ב-11 בינואר 2017 הוא נפרד משרלרואה ולמחרת חתם במכבי עירוני קריית גת מליגת העל.
בסיום עונת ירדה קריית גת ל, אך באומן רשם ממוצעים של 16.1 נקודות ו-6.4 ריבאונדים למשחק.
ב-28 באוגוסט 2017 חתם באומן לשנתיים במכבי חיפה מליגת העל.
ב-23 באוקטובר 2017 קלע באומן שיא קריירה של 32 נקודות, כולל שלשה ששלחה את המשחק להארכה, בניצחון 89–85 על עירוני נס ציונה, ונבחר למצטיין המחזור השלישי של עונת .
בסיום העונה ירדה חיפה לליגה הלאומית, ובאומן העמיד ממוצעים של 11 נקודות ו-5.3 ריבאונדים למשחק.
ב-26 בינואר 2019 חתם באומן במכבי רחובות לשארית עונת 2018/2019 בליגה הלאומית בכדורסל, בסיומה ירדה הקבוצה לליגה הארצית.
במאי 2019 הצטרף להוקס ביי הוקס מהליגה הניו זילנדית, והעמיד במדיה ממוצעים של 24.2 נקודות ו-9.7 ריבאונדים למשחק.
ב-2019 חתם באומן בפאניוניוס מליגת העל היוונית בכדורסל, אך שיחק במדיה שלושה משחקים בלבד לפני ששוחרר בעקבות עזיבתו את המדינה והאשמתו ב"חוסר מקצועיות".
באומן טען בתגובה כי המועדון עיכב את תשלום שכרו והפר את חוזהו.
ב-7 בספטמבר 2020 חתם באומן בגיסן 46' מהבונדסליגה הגרמנית.
ב-14 בדצמבר 2023 קיבל באומן אזרחות ישראלית וחזר למכבי חיפה בליגה הלאומית.
הוא סיים את עונת כמלך הסלים של הליגה עם 20.4 נקודות למשחק אך לא הצליח למנוע מקבוצתו את הירידה ל.
ב-24 ביולי 2024 חתם במכבי עירוני רעננה מהליגה הלאומית, ובעונת סיים עימה במקום הראשון המוביל לליגת העל תוך שהוא מעמיד ממוצעים של 13.9 נקודות ו-5.1 ריבאונדים למשחק.
באומן הוא בנם של טום ושרון באומן, ויש לו שלושה אחים ואחות.
הוא גם דודנם של שחקני ה-NBA לשעבר סמאקי ואנטואן ווקר.
באומן נשוי לחן, ישראלית, ולשניים ילד משותף.
בדצמבר 2023 קיבל אזרחות ישראלית.
ברנדון ג'ין גיל הוא פוליטיקאי ובנקאי השקעות אמריקאי, המכהן כחבר בית הנבחרים של ארצות הברית מטעם מחוז הקונגרס ה-26 של מדינת טקסס.
גיל נולד בבסיס חיל האוויר של ארצות הברית לאב ששירת כקצין בחיל האוויר האמריקאי.
הוא גדל בחווה חקלאית השוכנת בפאתי אבילין שבטקסס.
גיל למד בדארטמות' קולג', שם עמד בראש עיתון הסטודנטים השמרני "The Dartmouth Review" והשלים בהצטיינות לימודי תואר ראשון בהיסטוריה ובכלכלה.
בתום לימודיו הגבוהים עבד גיל בתחום הפיננסים כבנקאי השקעות.
בשנת 2018 ייסד גיל את אתר החדשות "D.C.
Enquirer", שבו לדבריו הוא "עומד לצדו של הנשיא טראמפ בזירה הציבורית".
הוא שיווק את סרטו של חמו דינש ד'סוזה, "2000 Mules" משנת 2022, סרט פוליטי שטוען באופן חסר שחר כי הבחירות לנשיאות ארצות הברית 2020 נגנבו בידי המפלגה הדמוקרטית.
בבחירות 2024 הכריז גיל על התמודדותו לבית הנבחרים של ארצות הברית במחוז הקונגרס ה-26 של טקסס במטרה להחליף את חבר הקונגרס הפורש מייקל ברג'ס.
גיל עבר להתגורר במחוז מניו יורק כשנה לפני שברג'ס הודיע על פרישתו.
הוא אמר כי יסיים את תפקידו כעורך ב-"D.C.
Enquirer" כדי להתמודד על המשרה.
הוא זכה לתמיכתם של נשיא ארצות הברית לשעבר דונלד טראמפ והסנאטור טד קרוז.
גיל ניצח בבחירות התקדימות של המפלגה הרפובליקנית עם למעלה מ-50% מהקולות, מה שאפשר לו להימנע מסיבוב שני.
הוא זכה בבחירות הכלליות בקלות לאור היותו של המחוז מעוז רפובליקני מובהק.
עם השבעתו לתפקידו בראשית ינואר 2025, נהפך גיל לרפובליקני הצעיר ביותר בבית הנבחרים.
גיל ציין כי "חיזוק הגבול" יהיה היעד המרכזי במדיניותו.
ברנדון ג'יי מקלארן הוא שחקן קנדי.
הוא ידוע בעיקר בזכות תפקידיו הראשיים והמשניים בסדרות "גרייסלנד", "פאוור ריינג'רס כוח דלתא" ו"האי של הרפר".
ידוע גם בזכות תפקידו כאלייז'ה סטון בסדרה "הטירון".
מקלארן נולד בוונקובר, קולומביה הבריטית, קנדה, לאיירה ודניס מקלארן.
הוא סיים את לימודיו בתיכון ג'ונסטון הייטס שבסארי, וסיים עם תואר ראשון בביולוגיה מאוניברסיטת אולבני שבמדינת ניו יורק (בה גם למד משחק).
מקלארן החל את דרכו בעולם המשחק בתחילת שנות ה-2000 עם תפקידי אורח בסדרות דרמה כגון "CSI" ,"Just Cause" ו"פאוור ריינג'רס כוח דלתא בחלל".
הוא הופיע גם בסרט הטלוויזיה "Perfect Romance".
בין תפקידיו המוכרים של מקלארן ניתן למנות את דני ברוקס בסדרה "האי של הרפר" (2009), בתור לנין בסדרה "להיות אריקה" (2010), ובנט אחמד בדרמת הפשע "ההריגה" (2011-2012).
תפקיד מרכזי נוסף שלו היה כסוכן הסמוי דייל ג'ייקס בסדרה "גרייסלנד" של רשת USA בין השנים 2013-2015.
מקלארן הופיע בתפקידים חוזרים בסדרות פופולריות כמו "מדריך חברות לגירושין" (Girlfriends' Guide to Divorce), "שיקגו FIRE", "השמיים נופלים" ו"רנסום" (Ransom), בה גילם תפקיד ראשי במשך שלוש עונות.
כמו כן, הוא לקח חלק בסדרות כמו "פיירפליי ליין" של נטפליקס, ו"טרנר והוץ'" של דיסני+.
כמו כן גילם מקלארן את אלייז'ה סטון בסדרה "הטירון" של רשת ABC.
בשנת 2025 גילם את השוטר דווין אנדרוז במיני-סדרה "תיקון מידות" מבית נטפליקס.
בנוסף למשחק, מקלארן עוסק גם בהפקה, והפיק את הסרט העצמאי "כמעט כל דבר" (Almost Anything) בשנת 2015.
מקלארן זכה בפרס "גולדן מייפל" לשחקן הטוב ביותר בסדרת טלוויזיה ששודרה בארצות הברית בשנת 2015, על תפקידו ב"גרייסלנד".
ברנדון ז'וזה דומינגש הוא כדורגלן צרפתי-פורטוגזי המשחק בעמדת הקשר ההתקפי בריאל אוביידו.
דומינגש שיחק במחלקת הנוער של טרואה, וב-25 ביוני 2020 חתם על חוזה מקצועי ראשון במועדון.
ב-21 בספטמבר ערך את הופעת הבכורה שלו בקבוצה הבוגרת בליגה הצרפתית השנייה, בהפסד 2–1 לאוסר.
ב-1 בספטמבר 2022 עבר לבודפשט הונבד מליגת העל ההונגרית.
ב-11 בפברואר 2023 כבש לראשונה צמד בקריירה, בתיקו 2–2 עם קצ'קמטי.
ב-11 ביולי עבר לדברצן, גם היא מליגת העל ההונגרית.
ב-24 ביוני 2025 חתם על חוזה לשלוש שנים בריאל אוביידו מהלה ליגה.
בְּרֶנְדִּי (מהולנדית: Brandewijn - יין שרוף.
לעיתים מכונה בעברית כיין שרף) הוא או דה וי, משקה אלכוהולי מזוקק המיוצר מיין לבן צעיר העובר תהליך של זיקוק.
ברנדי נולד ככל הנראה כדרך לצמצם נפח של יין על מנת לייעל את שילוחו.
הוא החל להיות יותר ויותר נפוץ בחצי האי האיברי במאה ה-15, משם נשלחו יינות כמו פורט ותזקיקים אל האי הבריטי, בו, מפאת מזג האוויר, אין אפשרות לקיים תעשיית יין ולכן הוא תלוי בייבוא.
שמו מתבסס ככל הנראה על הביטוי ההולנדי "Brandewijn", יין שרוף, וזאת לאור העובדה שאת זיקוק היין עושים תחת כלי שמעבירים באש-מדורה.
בספרות היהודית במזרח אירופה נהוג לחשוב שהמשקה הקרוי יין שרף (יי"ש) הוא ברנדי.
עם זאת, ישנה סברה שמדובר באו-דה-וי שזיפים, תזקיק סליבוביץ' הפופולרי עד היום במזרח אירופה, או שזהו כינוי כללי לכל או-דה-וי ומשקה מזוקק באשר הוא, למשל וודקה.
הנוזל השקוף המופק בזיקוק הוא "או דה וי" (Eau de vie) - "מי החיים" (תרגום לצרפתית מהביטוי הלטיני, Aqua vitae).
אחרי זיקוק, מועבר התזקיק לחביות עץ אלון בהן הוא מתיישן במשך תקופת זמן שיכולה להגיע לשנים רבות.
החבית מעניקה לברנדי ארומות וצבע חום-זהוב.
בשנים האחרונות נהוג להוסיף למשקאות ברנדי צעירים קרמל על מנת להעניק לו מתיקות וצבע עמוק יותר.
על פי רוב, ברנדי רגיל מיוצר בחוזק 40%-45% אלכוהול, אולם יש מקרים שהחוזק מגיע אף ל-60%.
ברנדי עשוי להיות מזוקק מענבים, אולם גם או דה וי שמיושן בחביות ומיוצר מפירות אחרים כגון תפוחים, שזיפים, דובדבנים נקרא לעיתים ברנדי.
ברנדי שמקורו בחבל קוניאק שבמערב צרפת נקרא קוניאק והוא נחשב לברנדי היוקרתי ביותר בעולם.
עוד סוגי ברנדי מפורסמים הם ארמניאק, ברנדי חרז וברנדי מהקווקז - מארמניה וגיאורגיה.
במהלך המאה ה-20 היה נהוג לשתות ברנדי וקוניאק בכוס סניפטר.
כיום מדובר במנהג שהולך והופך למיושן, וביותר ויותר מסעדות וברים מגישים ברנדי וקוניאק בכוסות לואו-בול, בדומה לוויסקי למשל.
גילו של ברנדי הוא משך הזמן בו שהה בחבית.
הוא נחשב יוקרתי יותר ככל שהזמן בו שהה בחביות ארוך יותר.
עם זאת, ברנדי אינו מתיישן לאחר שהועבר לבקבוקים.
ישנם סימונים מקובלים לציון גילו של הברנדי, אולם במרבית אזורי ייצור הברנדי אין פיקוח על הסימנים הרשומים על התוויות, ולכן הם אינם מחייבים, ובמקרים רבים אף מטעים.
הסימונים המקובלים על התוויות לגילו של ברנדי הם:
קוניאק - ברנדי המיוצר באזור נושא שם זה בצרפת.
נחשב למובחר בין סוגי הברנדי ונתון תחת הגבלות.
ארמניאק - ברנדי המיוצר באזור נושא שם זה בצרפת.
הארמניאק נחשב למתחרה היחיד הראוי של הקוניאק בקרב חובבי המשקה.
גראפה - ברנדי שמיוצר מגפת ענבים איטלקי ('גפת' היא המשקע הנותר מקליפות הענב - ה'זג' - לאחר תהליך סחיטת המיץ מהענבים).
קלבדוס - ברנדי תפוחים שמיוצר בנורמנדי שבצרפת.
- ברנדי ענבים שמיוצר בעיר פיסקו בפרו וכן בצ'ילה ובקולומביה.
פַּאלִינְקָה - ברנדי פירות שמקורו במזרח אירופה.
סליבוביץ' - ברנדי שזיפים מקורו במדינות הבלקן.
צויקה - ברנדי שזיפים שמקורו מרומניה.
וקיה רומנייה - ברנדי איטלקי
על ברנדי המיוצר מיין חלים כל דיני הכשרות הנהוגים בכל יין, כולל דיני יין נסך; מרבית מותגי הברנדי הידועים מופקים מיין ואינם כשרים.
ברנדי המופק ממקור אחר (כגון תפוחים, שזיפים ודובדבנים) נדרש לעמוד בדרישות כשרות מקלות יותר, כמו משקאות אחרים המופקים מאותם חומרי גלם.
ברנדי צ'סטיין היא כדורגלנית עבר אמריקנית וכיום שדרנית בערוצים ABC ו-ESPN.
צ'סטיין למדה בתיכון ארכיבישוף מיטי בסן חוזה שבקליפורניה, והובילה אותו לזכייה בשלוש אליפויות לאומיות.
ב-1986 החלה ללמוד באוניברסיטת קליפורניה בברקלי, וזכתה בתואר רוקי העונה.
לאחר מכן עברה ניתוח ברגליה והחמיצה את עונות 1987 ו-1988. ב-1989 עברה לאוניברסיטת סנטה קלרה, והובילה אותה לשני פיינל-פור של ה-NCAA.
את הופעת הבכורה שלה בנבחרת ארצות הברית ערכה ב-18 באפריל 1991 במשחק נגד נבחרת מקסיקו.
צ'סטיין זכתה באותה שנה במקום הראשון בגביע העולם עם הנבחרת.
ב-1993 סייעה לנבחרת לזכות בגביע הזהב שנערך בניו יורק.
ב-8 באוגוסט 1993 פרשה מהנבחרת האמריקנית, אך לקראת המשחקים האולימפיים של שנת 1996 חזרה לנבחרת ועזרה לה לזכות במדליית זהב.
שיא הקריירה של צ'סטיין היה בגביע העולם 1999. צ'סטיין כבשה בבעיטת עונשין את שער הניצחון בגמר נגד נבחרת סין.
לאחר הבקעת השער צ'סטיין הורידה את חולצתה ונותרה לבושה בחזיית ספורט בלבד.
בעקבות הצלחתה בטורניר זכתה למספר חוזי חסות, שהבולט מביניהם היה מטעם נייקי בסך מיליון דולר.
משחקה האחרון בנבחרת היה ב-6 בדצמבר 2004 אחרי אולימפיאדת אתונה.
צ'סטיין הייתה ממייסדות ליגת ה-WUSA, ושיחקה בה מ-2001 ועד 2003.
ברנדי ראינה נורווד הידועה כברנדי, היא שחקנית, זמרת R&B ופופ, תמלילנית, מלחינה ומפיקה מוזיקלית אמריקאית.
נורווד הוציאה את אלבומה הראשון, הקרוי על שמה, בגיל 14 ופרצה לתודעת הקהל בשנות ה-90 עם להיטה "I Wanna Be Down".
נורווד זכורה בעיקר בגלל להיטה הגדול ביותר "The Boy Is Mine" שהיה שיתוף פעולה עם זמרת ה-R&B מוניקה.
נורווד מכרה כ-10.5 מיליון אלבומים ברחבי העולם.
נורווד נולדה בשנת 1979 לזמר ה-R&B והגוספל וילי נורווד ואשתו סוניה.
נורווד היא אחותו של הזמר ריי-ג'י ודודניתם של הזמר בו דידלי והראפר סנופ דוג.
נורווד החלה לשיר מגיל שנתיים במקהלת כנסייה, ובגיל 6 החלה להופיע באירועים של עמותות רבות כחלק מהרכב של קבוצת זמר צעירה.
בגיל 11 הוציאה את הסינגל הראשון שלה, Make It Right, בחברת תקליטים קטנה.
הסינגל לא זכה להצלחה אך ציידי כישרונות מחברת התקליטים אטלנטיק רקורדס התעניינו בזמרת הצעירה והיא הוחתמה על חוזה תקליטים בחברה והחלה לעבוד על דיסק הבכורה שלה.
הודות להצלחתם של השירים הפכה נורווד לאחת מהזמרות החדשות המצליחות באותה שנה והייתה מועמדת ל-2 פרסי גראמי עבור האמן החדש הטוב ביותר והופעה ווקאלית של זמרת R&B.
בנוסף, הייתה בעלת 4 מועמדויות לפרסים ב"רכבת הנשמה", 2 לפרסי המוזיקה של בילבורד ומועמדות אחת בבחירת הילדים בניו יורק.
ב-1995 הקליטה נורווד את השיר "Sittin' up in My Room" עבור פסקול לסרט באטמן לנצח.
השיר זכה להצלחה גדולה והגיע למקום השני במצעד השירים של הבילבורד.
ב-1996 הקליטה עם טאמיה, צ'אקה קאן וגלדיס נייט את השיר Missing You שנכלל בפסקול הסרט Set It Off.
השיר לא זכה להצלחה גדולה במיוחד והגיעה רק למקום ה-25 במצעד האמריקאי, אך הוא זיכה את נורווד ושאר הזמרות במועמדות לפרס גראמי עבור שיתוף הפעולה הטוב ביותר לשיר פופ.
במקביל לקריירת המוזיקה פיתחה נורווד את קריירת המשחק שלה והופיעה בסדרה "Thea", שירדה אחרי עונה אחת, וב-1996 החלה לככב בקומדיית המצבים הפופולרית "מואישה" בין השנים 1996–2001. ב-1997 גילמה את סינדרלה בסרט בעל אותו שם ששודר במסגרת התוכנית "עולמו המופלא של דיסני".
ב-9 ביוני 1998 יצא אלבומה השני של נורווד, Never Say Never, אלבום בו גם השתתפה בכתיבת 6 מהשירים.
האלבום הפך לאלבום המצליח ביותר של ברנדי עם מכירות של 5.5 מיליון עותקים בכל העולם.
הסינגל הראשון מתוך האלבום היה הדואט עם הזמרת מוניקה.
השיר היה אחד מהשירים המצליחים ביותר בשנה ההיא וצעד 13 שבועות במקום הראשון במצעד האמריקאי.
בנוסף, הוא זיכה את השתיים בפרס גראמי עבור שיתוף הפעולה הטוב ביותר.
ב-1998 שיחקה נורווד בסרט הנעורים אני עדיין יודע מה עשית בקיץ האחרון, ושנה לאחר מכן הופיעה בסרט Double Platinum עם הזמרת והשחקנית דיאנה רוס.
בנוסף חתמה נורווד חוזי דוגמנות עם חברת הקוסמטיקה Cover Girl, דגמנה לחברת ההלבשה DKNY Jeans למשך שלוש עונות, ול-Candies Shoes.
ב-2001 חידשה נורווד את הלהיט של הזמר פיל קולינס משנות ה-80, "Another Day in Paradise".
נורווד ביצעה את השיר כדואט עם אחיה Ray-J והשיר הפך ללהיט עולמי.
כמו כן לקחה חלק בדיבוב הסרט "אוסמוזיס ג'ונס".
במהלך הקלטות אלבומה השלישי של נורווד, התאהבה נורווד באחד ממפיקיו, רוברט סמית'.
השניים התחתנו במהירות ובסודיות בקיץ 2001 ודבר זוגיותם נודע רק בפברואר 2002, בחודש בו הודתה כי היא מצפה לתינוק הראשון שלהם.
ב-16 ביוני 2002 נולדה בתם הראשונה וזמן קצר לאחר מכן התגרשו השניים.
אלבומה השלישי של נורווד יצא במרץ 2002 ונקרא Full Moon.
באלבום היו שירים בסגנונות R&B וסול עם השפעה של מוזיקה אלקטרונית.
הסינגל הראשון מהאלבום היה "What About Us?".
לעומתו, הסינגל השני שהאלבום נשא את שמו נפל במהירות מהמצעדים ולא זכה להצלחה מרובה.
באלבום זה, הביקורות של מבקרי המוזיקה היו מעורבות.
בעוד שמגזין המוזיקה AMG נתן ביקורת של 4 כוכבים מתוך 5, מגזין ה-Rolling Stone (רולינג סטון) אמר כי "תוצר 17 השירים בדיסק הוא קדחני, חסר זהות, מטורף, וזיוף של R&B סקסי"
ב-2002 החלה נורווד לכתוב ולהפיק שירים לאמנים כמו קלי רולנד, טוני ברקסטון וטיירלין רמסי.
בשנת 2004 ניהלה נורווד מערכת יחסים עם שחקן הכדורסל קוונטין ריצ'רדסון.
ביוני 2004 הוציאה את האלבום Afrodisiac.
הסינגל הראשון באלבום היה "Talk About Our Love" שהגיע למקום השישי באנגליה אך שאר השירים מהאלבום לא זכו להצלחה רחבה.
הדיסק זכה לביקורות טובות שהשוו את נורווד לג'נט ג'קסון בשנים הטובות, אך בעוד שבהולנד זכה האלבום להצלחה והפך לדיסק הכי מצליח שלה שם, בארצות הברית התקשתה נורווד למכור ונפלה מהמקום השלישי אחרי שבוע.
בסוף שנת 2004 חברת התקליטים של נורווד הוציאה את אלבום "המיטב של ברנדי" (The Best of Brandy).
האלבום לא זכה לתשומת לב רבה ולא הפך להצלחה.
ביוני 2006 הייתה נורווד לאחת השופטות בתוכנית America's Got Talent, התוכנית הנצפית ביותר של הקיץ.
נורווד הייתה אמורה להיות בעונה השנייה של התוכנית בקיץ 2007 אך פרשה לפני תחילתה בטענה שהיא לא תוכל להקדיש את הזמן הדרוש לתוכנית.
בדצמבר 2006 הייתה נורווד מעורבת בתאונת שרשרת.
נורווד, שנסעה במהירות 104 קמ"ש, לא הספיקה לעצור ופגעה ברכב.
נהגת הרכב מתה מפצעיה ומשפחתה הגישה תביעה כנגדה על סך 50 מיליון דולרים בגין הריגה ברשלנות.
בנוסף, היא תרמה את קולה והקליטה פסקול למשחק שיצא ב-PlayStation Portable.
נורווד דיבבה את הדמות הראשית במשחק.
בשנת 2012, החלה לשחק בסדרת הטלוויזיה "משחקות את המשחק" בתפקיד של שרדוניי פיטס.
נורווד הצטרפה לעונה החמישית כדמות חוזרת והחל מעונתה השישית היא כחלק מצוות השחקנים הראשי עד לעונה התשיעית והאחרונה ב-2015.
בשנת 2013, גילמה את מלינדה בדרמה הרומנטית "וידויים של יועצת נישואים" בבימויו של טיילר פרי, שגם כתב והפיק.
בשנת 2016 שיחקה בסרט "התאמה מושלמת" לצד פולה פטון.
בשנת 2018 הצטרפה לעונה השנייה של סדרת הדרמה המוזיקלית "סטאר" ברשת FOX, בגילומה של קסנדרה אגוסטין "קייסי" בראון.
בעונה השלישית של הסדרה קיבלה תפקיד יותר גדול שעלתה באותה שנה.
בשנת 2021 החלה לשחק את התפקיד הראשי של נעמי ליריקס בסדרת הדרמה המוזיקלית "Queens" מבית ABC.
בשנת 2023 שיחקה בקומדיה הרומנטית "הכריסמס הטוב בחיי" מבית נטפליקס.
באותה העת, הוציאה את אלבום חג המולד, Christmas with Brandy.
בשנת 2024 גילמה את סינדרלה בסרט "היורשים: עלייתה של רד".
באותה שנה גילמה את הדמות הראשית בסרט האימה הפסיכולוגי "אורחת לא רצויה" בתור בלינדה.
ביוני 2025 הוכרז שברנדי ומוניקה יצאו לסיבוב הופעות משותף ראשון בשם "The Boy Is Mine Tour" לכבוד 30 שנה לשיר המשותף המצליח שלהן "The Boy Is Mine".
הסיבוב יתחיל ב-16 באוקטובר 2025 באולם Heritage Bank Center בסינסינטי, אוהיו.
סיבוב ההופעות יכלול 24 ערים בארצות הברית, ביניהן לאס וגאס, לוס אנג'לס, ניו יורק, יסתיים ב-7 בדצמבר במתחם Toyota Center ביוסטון, טקסס.
בסיבוב ההופעות ישתתפו אורחים מיוחדים: קלי רולנד, מוני לונג וג'מאל רוברטס.
בשנת 2026 צפויה לחזור לגלם את סינדרלה בסרט "היורשים: ארץ הפלאות הרעה".
ברנדי דורגה במקום ה-41 ברשימת 75 זמרי ה-R&B הטובים בכל הזמנים של מגזין בילבורד.
שנה שם האלבום מכירות בכל העולם 1994 Brandy 4 מיליון 1998Never Say Never 5 מיליון 2002Full Moon 1 מיליון 2004Afrodisiac 0.5 מיליון 2005The Best of Brandy כ-100 אלף עותקים 2008Human יצא בסתיו 20082012Two Elevenיצא בשנת 20122020B7יצא בשנת 20202023Christmas with Brandyאלבום חג מולד
שכונת ברנדייס היא שכונה בעיר חדרה שהוקמה ככפר ברנדייס בשנת 1927 וצורפה לעיר חדרה לאחר קום המדינה.
השטחים מדרום למושבה חדרה נקראו "ח'ור אל וסעא" (בעברית "נקיק רחב"), והיו בבעלותם של תושבי כפר זיתא.
בשנות ה-20 נרכשו הקרקעות מערביי הכפר על ידי ניסן רוטמן ובמימונה של הנדבנית היהודיה מרי פלז (Fels), בעסקה מפוקפקת שהסתיימה בהסכם פשרה, אך הובילה להדחתו של השופט המנדטורי היהודי יוסף סטרומזה.
חלק מהקרקעות שנרכשו הוקצו לטובת "החברה הכלכלית לארץ ישראל" לטובת ייסוד יישוב עברי.
על אדמות אלה הוקם הכפר בשנת תרפ"ז (1927).
הכפר כונה על ידי הערבים "ארבעים בית", על שם ארבעים בתיו הראשונים, ומתיישביו כונו "מוליסטים", על שמו של מול, נציג החברה המיישבת.
מספר שנים לאחר מכן נבחר לו שם רשמי - "כפר ברנדייס", על שם השופט היהודי הראשון בבית המשפט העליון של ארצות הברית, לואי ברנדייס, מקים "החברה הכלכלית לארץ ישראל".
אדמות הכפר חולקו ל-40 חלקות בנות 2.5 דונם, ועליהן נבנה בית קטן הכולל חדר של 14 מ"ר, מטבחון ומרפסת קטנה, כאשר השירותים והמקלחת נמצאו במבנה נפרד.
לצד הבית עמד משק עזר, הכולל פרה ערבית ולול של 20 עופות.
לקראת סוף שנת 1928 עמדו 40 הבתים מוכנים לקלוט את המתיישבים, ונציגי החברה הכלכלית לארץ ישראל, ובראשם צבי בוטקובסקי, שיווקו אותם למתיישבים מקבוצות שונות ביישוב באמצעות תנאי רכישה נוחים.
קשיי הקיום של המתיישבים היו ניכרים.
אף שהחלו משקי העזר להתפתח, לא נמצאה עבודה לצורך הקיום היומיומי, ותושבי הכפר נאלצו לעבוד רק ימים ספורים בשבוע בחדרה הסמוכה.
ניסיון ליצור משק עצמאי על ידי גידול יסמין כחומר גלם לבית החרושת לבושם בבעלות הברון רוטשילד בבנימינה לא צלח, בין היתר לאור הריחוק מהמפעל והקושי בהובלת התוצרת.
בנוסף, סבלו המתיישבים ממחסור במים ומקשיים שהערימה עליהם חדרה, עד לחפירתה של באר הכפר שהפכה אותם לעצמאיים בענייני מים (כיום בקצהו המזרחי של רחוב ברנדייס).
במהלך מאורעות תרפ"ט נקראו המתיישבים להתפנות למרכז המושבה חדרה, אבל הגברים חזרו לשמור על המשקים כשלרשותם רובה ציד אחד בלבד ומספר כידונים.
לאחר המאורעות עזבו תושבים רבים את בתיהם בשל הקושי הביטחוני והכלכלי מהם סבלו.
עם הקצאתן למתיישבי הכפר של קרקעות הקק"ל באזור וואדי חווארית' (כיום עמק חפר), אשר נרכשו קודם לכן על ידי יהושע חנקין, השתפר מצבם הכלכלי של המתיישבים, אשר השתמשו בקרקעות להרחבת הפעילות החקלאית, והכפר שב והתמלא.
לימים נמכרו קרקעות אלה לטובת הקמת היישוב חרב לאת.
במהלך מאורעות תרצ"ו-תרצ"ט (1936 - 1939) סבלו המתיישבים מתקיפות הערבים, שגדעו חלק מהפרדסים ורצחו מספר מתושבי הכפר.
ב-1944 נוסד בשכונה בית ספר תיכון.
תיכון עמל חדרה פעל במקום עד לאמצע שנות ה-90, אז עבר למשכנו החדש.
ב-1945 הוערך מספר תושבי הכפר בכ-150 תושבים.
בית הביטחון של הכפר, בקצהו המערבי של רחוב האתרוג, משמש כיום כבית כנסת.
במהלך תקופת המנדט הבריטי היווה כפר ברנדייס חלק ממחוז טולכרם.
ב-1948, עם הקמת המדינה, נקראו נציגים מכפר ברנדייס ובעלי קרקעות נוספים באזור חדרה (ובכללם ניסן רוטמן) לצד נציגי המושבה חדרה להעלות את טענותיהם בעניין סיפוח הכפר למושבה.
למרות עצמאותו, בתחומים רבים היה הכפר חלק אינטגרלי מחדרה מאז היווסדו, ויש שראו בו חלק מהמושבה עוד בטרם סופח אליה.
גבולות היישוב המקורי הם הרחובות ער-אציל בצפון, האלון במערב וברנדייס בדרום.
עם העלייה ההמונית של שנות ה-50 הוסבו מבני המחנה הבריטי הסמוך לשכונה ל"מעברת ברנדייס", אשר לבסוף פורקה בראשית שנות ה-60 וחלק מתושביה הפכו לתושבי השכונה.
בין השנים 1949–1950 בנתה חברת "נוה עובד" "שכונת פועלים חקלאית" בצמוד לכפר המקורי, שצורפה לשכונה.
עם השנים התפתחה השכונה, אך שמרה על אופייה הכפרי ועל בנייה צמודת-קרקע.
ב-1987 הוקם בשכונה בית הספר הדמוקרטי הראשון בישראל, בו לומדים תלמידים מכל האזור.
החווה החקלאית הלימודית מדרום לשכונה נקראת "ערוגות פלז", על שם מרי פלז.
ברנדט הקדושה מלורד, נולדה כמארי-ברנאר סובירו ולמעשה כמאריה ברנרדה סובירו היא קדושה של הכנסייה הקתולית.
ברנדט נולדה בלורד (Lourdes) שבדרום צרפת כבתו של טוחן.
בין 11 בפברואר ל-16 ביולי 1858 היא דיווחה על 18 מקרים שבהם התגלתה אליה "גברת", כשהכוונה בעולם הנוצרי היא למרים, אם ישו, אף על פי שברנדט עצמה מעולם לא טענה שזוהי הגברת.
בתחילה התייחסה הכנסייה הקתולית לדיווחים בספקנות, אך הטענות הוכרו כראויות לאמונה.
היא הפכה לאחר מכן לנזירה, ומתה בעיר נוור ממחלת השחפת.
אחרי מותה ב-16 באפריל 1879, נטען כי גופתה לא נרקבה, ומקדש לכבודה בלורד הפך למוקד לעלייה לרגל, אליו מגיעים מיליוני קתולים כל שנה.
ב-8 בדצמבר 1933 הוכרזה על ידי הכנסייה הקתולית כקדושה.
הסופר היהודי פרנץ ורפל פרסם ספר בשם "שירת ברנדט" ובו הוא מגולל באופן ספרותי ובכישרון נדיר את קורותיה של ברנדט סובירו מבוקר יום ההתגלות הראשונה ועד מותה ובכלל.
ברנדט היא גם גיבורת סרט דרמה אמריקאי, "שירת ברנדט" משנת 1943, בבימויו של הנרי קינג, עם ג'ניפר ג'ונס בתפקיד הראשי.
בשנת 1909, הבישוף גוטי מנברס והכנסייה הקתולית הוציאו את גופתה של סובירו מקברה, בנוכחות נציגי הכנסייה ושני רופאים.
הם טענו כי גופתה נשמרה ללא ריקבון, למרות שחפצים שהיו עמה, כצלב ומחרוזת תפילה, התחמצנו.
מקרה זה הוצג כאחד הנסים התומכים בהכרזתה כקדושה.
לאחר מכן גופתה נשטפה והולבשה מחדש, ונקברה מחדש בארון קבורה כפול.
ב-1919, גופתה הוצאה שוב מקברה.
ד"ר קומטה, שבדק את הגופה, ציין כי היא למעשה חנוטה, ומכוסה בעובש ובשכבת מלחים.
ב-1925, גופתה הוצאה מקברה בפעם השלישית, ונלקחו שרידים שנשלחו לרומא.
נוצרה מסיכת פנים משעווה על סמך טביעת פניה ותמונותיה, כדי להציג אותה לציבור בצורה מכובדת.
גם טביעות ידיה נלקחו לצורך הצגת הגופה ויצירת העתקים.
שרידיה הונחו לאחר מכן בכלי שרידים עשוי זהב ובדולח, בקפלה על שמה בכנסייה הראשית של המנזר.
ב-1928, ד"ר קומטה פרסם דוח על הוצאת הגופה השלישית.
הוא ציין את ההשתמרות המושלמת של השלד, הרקמות הסיביות של השרירים, הרצועות והעור, ובעיקר את מצב הכבד לאחר 46 שנים, שלא היה נראה לו כתופעה טבעית.
ב-1970, המנזר בנוור הפך למרכז עלייה לרגל המוקדש לסובירו, המנוהל על ידי מתנדבים וכמה נזירות, המכונה Espace Bernadette Soubirous Nevers.
ברנדון מייפילד הוא קצין בצבא ארצות הברית ועורך דין שהיה מושא להאשמת שווא במעורבות בטרור.
מייפילד היה מושא למעקב, האזנות וחיפוש מצד הבולשת הפדרלית.
הוא נעצר, נחקר והוחזק בשל העובדה שארבע אבחנות שונות טעו כשקבעו בוודאות מלאה שטביעת אצבעו של מייפילד תאמה לטביעת אצבע שיוחסה למבצעי הפיגועים ברכבת התחתית בספרד.
סיפורו של ברנדון מייפילד, משמש דוגמה עדכנית להדגמת הסכנות בחקיקה ביטחונית מוגזמת בדמוקרטיות (ובחוקי הפטריוט האמריקאיים בפרט) וכדי לערער את מעמדה הרם של טביעת אצבע כראיה מכריעה וכנגד המעמד המשפטי המוגזם אליו זוכה מדע הפורנזיקה.
ברנדון מייפילד, נולד באורגון וגדל בקנזס, ארצות הברית.
בשנת 1985 התגייס לצבא המילואים האמריקאי.
הוא שירת 4 שנים כחייל ו-4 שנים נוספות כקצין מוצב בגרמניה, שם פגש את אשתו מונה, הבת של פרופסור מצרי מקומי ואזרחית מצרית בעצמה.
מייפילד התאהב, המיר את דתו לאסלאם והתחתן עם אהובת ליבו.
השניים החליטו לחזור לארצות הברית, הקימו את משפחתם בביוורטון והחלו לפקוד את המסגד המקומי.
בשנת 1999 סיים מייפילד את התואר במשפטים והוסמך עורך דין.
לאחר הסמכתו החליט מייפילד לסייע בשירותי ייעוץ משפטיים לאזרחים מיעוטי יכולת ובין היתר סייע לנאשם שניסה לטוס לאפגניסטן כדי לסייע לטליבאן.
התיק בו סייע מייפילד היה קשור לסוגיית המשמורת על ילדיו.
לאחר פיגועי 11 בספטמבר חלה תפנית בחיי מייפילד.
בין השנים 2001 ל-2004 נפרץ ביתם של המייפילדים פעמיים מבלי שדבר נגנב וה-FBI החל לצותת לטלפונים הניידים והנייחים שהשתמש בהם, לעקוב אחריו, ולבצע חיפוש חשאי בביתו מבלי שאף אדם ילווה את החיפוש.
בדיעבד הודו אנשי ה-FBI כי ביצעו את הפעולות הללו והציגו את הצווים שאפשרו לעשות זאת בדיון.
ב-11 במרץ 2004, החרידה סדרת פיצוצים את תחנות הרכבת במדריד, ספרד.
191 ספרדים מצאו את מותם בשרשרת הפיגועים הקטלנית ולמעלה מ-2,000 פצועים פונו לבתי החולים.
חקירה בינלאומית ניסתה לאתר את זהותם של המפגעים.
טביעות אצבע מאחד מתיקי הנפץ שנותרו בזירות האירוע הופצו בין סוכנויות המודיעין בעולם והגיעו גם למאגר המידע של ה-FBI.
לאחר בדיקה הוחלט ב-FBI כי ישנה התאמה מוחלטת בין הטביעות שעל תיק הנפץ לבין טביעת אצבעותיו של מייפילד.
אבחנת המערכת הממוחשבת של הבולשת זכתה לאימות על ידי ארבעה מומחים אנושיים שקבעו כי בין טביעת האצבע של מייפילד לטביעת האצבע שנמצאה על התיק יש "מאה אחוזי התאמה" (דו"ח זה הגיע לידי מייפילד במשפט שניהל נגד הבולשת).
המידע המפליל והפרופיל של מייפילד נשלחו במהירות לרשויות המודיעין הספרדיות.
רשויות אלו מצידן, בדקו ושללו כל סיכוי למעורבותו בפיגועים מאחר שכל העקבות הצביעו על התארגנות של מהגרים מצפון אפריקה.
אך למרות שהספרדים הודיעו כי אין להם כל צורך במייפילד וטביעות אצבעותיו, האמריקאים החליטו להגביר את החקירה.
בעקבות ההחלטה להגביר את החקירה תוגברו המעקבים אחר אשתו, ילדיו, ואחר מייפילד עצמו עד למעצרו כששהה במשרדו ימים ספורים לאחר מכן.
מייפילד לא נעצר כחשוד, אלא כעד חיוני, דהיינו עד שחיוני להחזיקו על מנת למנוע פשע או לאתר את מבצעו.
מעצר של עדים נחשב בארצות הברית כהליך חריג הדורש נימוקים מיוחדים, אך מכוח הרחבה של סדר הדין הפלילי האמריקאי במסגרת חקיקת החירום נגד הטרור שמוכרת בשם "חוק הפטריוט", נקטו רשויות הביטחון בנימוק זה על מנת להביא למעצרם של בני אדם שבפועל לא היה נימוק ממשי לעוצרם כחשודים.
לא נמסר למייפילד בעבור מה הוא אמור להעיד, או בשל אלו עבירות הוא חשוד.
כשנעצר מייפילד הוא לא זכה להיפגש עם עורך דין ואף לא להודיע למשפחתו שנעצר והוא הוחזק בתנאי בידוד מוחלטים.
כשאשתו והוריו המודאגים יצרו קשר עם הרשויות, אלו לא הסכימו לאשר כי מייפילד מוחזק על ידם.
רק לאחר שה-FBI אישר לתחנת טלוויזיה כי הוא נעצר בחשד לפעילות טרור, גילתה משפחתו מול מרקע הטלוויזיה את אשר אירע לו.
מייפילד הועבר בין שני מתקני כליאה שונים שלא ידע את מיקומם ונרשם בהם תחת שמות בדויים כדי שזהותו לא תיחשף כשבינתיים החלה משפחתו, בשיתוף מכרים וקולגות להפגין וליצור מחאה ציבורית נגד מאסרו.
כוחות הביטחון הספרדים, שצפו במהומה סביב מי שחשוד במעורבות בפיגועים שעל אדמתם, החלו לתהות אם אכן נפלה טעות בכיוון החקירה שלהם.
הם ריכזו מאמץ ובחנו אם ייתכן שמייפילד אומנם קשור לפרשה.
מאמצי הרשויות בספרד נשאו פרי, וב-19 במאי 2004 דיווחו כלי התקשורת בספרד כי טביעת האצבע שיוחסה למייפילד שייכת לע'ונאן דאוד, מהגר אלג'יראי.
לחץ תקשורתי עולמי הוביל לשחרורו של מייפילד ביום שלמחרת.
הרשויות בארצות הברית הצליחו להוציא צו איסור פרסום גורף אשר השתיק את הפרשה, אך לא לזמן רב.
לאחר מספר ימים הסיר בית המשפט את צו איסור הפרסום וקבע כי יש להעביר לידי מייפילד את כל חומר הראיות נגדו והמסמכים המשפטיים שהובילו למעצרו.
ה-FBI ניהל חקירה פנימית שבדקה אם מייפילד היה קורבן של חוקר נמרץ מדי, או שמא נעצר בשל אמונתו המוסלמית למרות שהיה אזרח מן השורה.
מסקנות החקירה הפנימית שפורסמו על ידי מנגנון הדוברות של הבולשת היו שמייפילד לא נעצר בגלל אמונותיו וכי הבולשת פעלה לפי רוח החוק האמריקאי.
ה-FBI אף טרח והתנצל לפני מייפילד על עוגמת הנפש שנגרמה לו ובכך נדמה היה שהסתיימה הפרשה.
בשלוש השנים לאחר מכן הקדיש מייפילד את חייו כדי לעשות דין: הוא החל להגיש תביעות נגד הממשל וה-FBI על מעלליהם ורשלנותם.
הוא הגיש תביעה נגד חוקתיות חוקי הפטריוט שהובילו למצב האבסורדי אליו הוא נקלע (תביעה זו נדחתה מטעמים של "ביטחון פנים").
הוא חשף את העובדה שסוכני ה-FBI פרצו מספר פעמים לביתו, לקחו דגימות DNA ממברשות השיניים של משפחתו, ואף שמרו אותן "להליכים עתידיים שהיו וינקטו נגדו בעתיד" (נימוק זה הובא שנתיים לאחר שחרורו, ולאחר ההתנצלות הרשמית על מעצרו).
ב-29 בנובמבר 2006, במסגרת הסכם פשרה מתוקשר, התנצלה רשמית ממשלת ארצות הברית בפני עורך הדין ברנדון מייפילד, אשר זכה בפיצוי בסך שני מיליון דולר.
בספטמבר 2007, זכה מייפילד בניצחון מוסרי כשבית המשפט העליון פסק כי תיקונים מסוימים בחוק הפטריוט ששימשו למעקב המעצר והחקירה של מייפילד הם לא חוקתיים.
ברנדון מקנייט הוא כדורסלן אמריקאי המשחק בעמדת הרכז ומתנשא לגובה 1.89 מטר.
מקנייט שיחק באוניברסיטת פרדו במשך שנתיים.
בעונתו האחרונה במכללה העמיד ממוצעים של 11.7 נקודות, 3.3 ריבאונדים, 3.7 אסיסטים ו-1.2 חטיפות בכ-37 דקות למשחק.
מקנייט החל את קריירת הבוגרים שלו בקולג' אנקרה מליגת העל הטורקית, במדיה העמיד ממוצעים של 8.8 נקודות, 2.4 ריבאונדים ו-1.9 אסיסטים למשחק.
עונה לאחר מכן שיחק מקנייט בטקלספור מאותה הליגה, במדיה קלע 13.2 נקודות, הוריד 4.6 ריבאונדים ומסר 3.3 אסיסטים בממוצע למשחק, מה שלא עזר לקבוצתו שירדה בסיום העונה לליגה השנייה.
בעונת 2007/08 שיחק מקנייט במועדון השוודי, סולנה, עימה זכה באליפות הליגה כשהוא מעמיד ממוצעים של 22.4 נקודות, 5.1 ריבאונדים, 5.1 אסיסטים, 2.3 חטיפות למשחק.
בסיום העונה נבחר מקנייט לחמישיית העונה ולשחקן ההגנה של העונה בליגה השוודית.
באוגוסט 2008 חתם מקנייט בעירוני קריית אתא מליגת העל הישראלית, במדיה קלע 8.5 נקודות, הוריד 2.7 ריבאונדים ומסר 2.6 אסיסטים בממוצע למשחק.
משחק השיא שלו בעונה זו היה מול מכבי ראשון לציון ב-26 באוקטובר, נגדה קלע 15 נקודות, הוריד 7 ריבאונדים ומסר 8 אסיסטים בכ-23 דקות בממוצע למשחק.
הוא שיחק לצד ארון ניקסון אך עזרתם לא מנעה מהקבוצה לרדת ליגה בסוף העונה.
לאחר עונה בודדת עבר לשחק בליגות שונות באירופה וסיים את הקריירה בשנת 2014.
ברנדון דאוויין רוי הוא כדורסלן עבר אמריקאי, ששיחק בעמדת הקלע.
בצעירותו שיחק רוי בקבוצת הכדורסל של תיכון גארפילד בסיאטל שבוושינגטון, ונחשב לאחד מכדורסלני התיכונים הטובים ביותר במדינה.
בשנת 2002 נרשם רוי לדראפט ה-NBA, אך ביטל לבסוף את מועמדותו.
באותה שנה, בהיותו בן 18, החל לשחק עבור אוניברסיטת וושינגטון.
הוא שיחק בקבוצה זו במשך ארבע שנים, תחת המאמן לורנזו רומאר.
בעונתו האחרונה במכללות, , הוא קלע 20.2 נקודות בממוצע למשחק והוביל את קבוצתו להעפלה שנייה ברציפות לשלב 16 הגדולות ("סוויט 16") של טורניר אליפות המכללות בכדורסל.
הוא נבחר לשחקן השנה של אזור ה"פאק-10", ובנוסף נכלל בנבחרת ה"אול-אמריקן".
בדראפט ה-NBA של 2006, נבחר רוי במקום השישי על ידי קבוצת מינסוטה טימברוולבס.
הוא הועבר מיד לאחר מכן לפורטלנד טרייל בלייזרס, תמורת רנדי פוי שעבר תמורתו למינסוטה.
בעונתו הראשונה ב-NBA, עונת , הציג רוי יכולת טובה, אך בשל פציעה שיחק ב-57 משחקים בלבד במהלך העונה.
הוא השיג בעונה זו ממוצעים של 16.8 נקודות, 4.4 ריבאונדים ו-4 אסיסטים, וזכה בתואר רוקי השנה ב-NBA.
הוא היה לשחקן השלישי בלבד בתולדות פורטלנד שזוכה בתואר זה.
בעונת הוביל רוי את פורטלנד לריצה של 13 ניצחונות רצופים במהלך העונה הסדירה, ובשל יכולתו המרשימה בעונה זו, נבחר לראשונה בקריירה שלו להשתתף במשחק האולסטאר של ה-NBA.
פציעה בקרסולו מאוחר יותר מנעה ממנו לשחק במשך מספר שבועות.
על אף רצף הניצחונות, כשלה פורטלנד להעפיל למשחקי הפלייאוף, לאחר שסיימה במקום השלישי בבית הצפון-מערבי.
רוי קלע 19.1 נקודות בממוצע למשחק בעונה זו.
בעונת השיג רוי שיא קריירה חדש של 22.6 נקודות בממוצע למשחק, ונבחר בשנית להשתתפות במשחק האולסטאר.
הוא הצליח להעפיל עם קבוצתו למשחקי הפלייאוף בעונה זו, לאחר שסיים עמה במקום השלישי באזור המערבי.
בסדרת הסיבוב הראשון בפלייאוף, מול יוסטון רוקטס, קלע רוי 26.7 נקודות בממוצע למשחק, אך לא הצליח למנוע את הפסדה של קבוצתו.
בסיום העונה נבחר לראשונה בקריירה שלו לחמישייה השנייה של העונה, ובנוסף סיים תשיעי בבחירת ה-MVP של העונה הסדירה.
לפני העונה הבאה חתם רוי על חוזה לארבע שנים, עם אופציית שחקן לשנה חמישית, בפורטלנד.
בעונה זו תיפקד רוי באופן טוב ואף נבחר בפעם השלישית למשחק האולסטאר, כאשר הוא מוביל את קבוצתו לפלייאוף.
עם זאת, רוי נפצע באפריל, ופספס את תחילת הסדרה בסיבוב הראשון, נגד פיניקס סאנס.
הוא חזר למשחק הרביעי כדי להשוות את הסדרה בתוצאה 2:2, אך הסאנס ניצחו בשני המשחקים הנותרים והעפילו לסיבוב הבא תוך הדחת פורטלנד.
בעונת נפצע רוי במהלך העונה ופספס כחודש מהעונה הסדירה.
בסיום העונה הסדירה העפיל רוי עם פורטלנד לפלייאוף והפסיד איתה בסיבוב הראשון לאלופה שבדרך, דאלאס מאבריקס.
לפני תחילת מחנה האימונים של עונת , שנדחתה עקב שביתת ה-NBA ב-2011, הודיע רוי על פרישה בגלל בעיות של חוסר בסחוס בברכיים.
בתחילת עונת חזר רוי לשחק כדורסל וחתם במינסוטה טימברוולבס.
כבר לאחר 5 משחקים במינסוטה נפצע בברכו פעם נוספת, ופרש ממשחק באופן סופי.
ברנדון מייקל סמית' הוא שחקן, רקדן וראפר אמריקאי.
שיחק בסדרות הטלוויזיה "תקועים בזמן", "תנו לסוני צ'אנס" ובסרט המקורי של ערוץ דיסני "התאהבתי בכוכב".
סמית' נולד בלוס אנג'לס, קליפורניה - ארצות הברית.
הוא החל לשחק בטלוויזיה בשנת 2002, כאשר היה בן 12.
סמית' זכה בתוכנית בערוץ המשפחה האמריקאי בפרס האמן הצעיר בשנת 2007 על תפקידו כטיישון בסרט מורה לחיים.
גילם את באג וונדל בסרט "כנופיה במגרש" ואת מריו בסדרה "לא מדהימה".
לאחר מכן שיחק בתפקידים גדולים יותר בסדרות כמו "תקועים בזמן" וסדרת המקור של ערוץ דיסני; "תנו לסוני צ'אנס".
בשנת 2015 שיחק בסיטקום "שמחה אחת גדולה" שיצרה אלן דג'נרס לרשת NBC ושודרה למשך 6 פרקים סך הכל.
באותה שנה שיחק בדרמת המתח "הקרבה" אודות ארבעה נערים מעיירה קטנה בטקסס הנאבקים במצפונם לאחר תאונה טרגית.
בשנת 2016 שיחק בסרט הקומדיה "סבא בהפרעה" בכיכובו של רוברט דה נירו.
סמית' צפוי לגלם את התפקיד הראשי בסרט Pretty Boy Delaney.
+שנהסרטתפקיד2003גרינדסקייטר2006כנופיה במגרשבאג בנדל2007כלי נשקג'יימס2010אלה: אגדת סינדרלה מודרניתטי.ג'יי2014קומו על הרגלייםליטל ריצ'רד2015הקרבהקאזHooveyדונובן2016סבא בהפרעהטיירון2017האישה השנואה ביותר באמריקהרוי קוליאר2021Horror Noireניקאני2022Rise of the Teenage Mutant Ninja Turtles: The Movieמיכלאנג'לודיבוב2023Appendage קייליןSick Girl ליאוPretty Boy Delaneyשאנון
ברנדי אלכסנדר הוא קוקטייל המוכר רשמית על ידי איגוד הברמנים הבינלאומי המורכב מ-20 מ"ל קוניאק, 20 מ"ל קרם דה קקאו כהה, 20 מ"ל שמנת.
בסרט ימים של יין ושושנים מציע ג'ו קליי (ג'ק למון) לידידתו קירסטן ארנסן (לי רמיק) שמתעבת אלכוהול אך אוהבת שוקולד, לשתות ברנדי אלכסנדר.
המשקה מוצא חן בעיניה ומכאן מתחילה דרכה לאלכוהוליזם.
ברנדון ריצ'רד פלאוורס הוא זמר וכותב שירים אמריקאי.
פלאוורס הוא סולן להקת הרוק האמריקאית, הקילרס.
בשנת 2010 הוציא פלאוורס אלבום סולו ראשון בשם Flamingo.
אלבום הסולו השני של פלאוורס, The Desired Effect, יצא לאור בשנת 2015.
ברנדון פלאוורס נולד בהנדרסון, נבדה, ארצות הברית.
אביו טרי היה בעל מכולת, ואמו ג'ין, עקרת בית.
הוא הצעיר מבין שישה ילדים.
יש לו ארבע אחיות: סטפני, שלי, איימי ואפריל, ואח אחד, שיין.
כשהיה בן שמונה, עברה משפחתו לפייסון, יוטה.
כשהיה בתיכון עבר ברנדון ללאס וגאס כדי לגור עם דודתו וסיים את לימודי תיכון "Chaparral" בשנת 1999.
פלאוורס הצטרף לקילרס כאשר ראה מודעה בעיתון שפורסמה על ידי חבר הלהקה, דייב קונינג.
לאחר מכן הצטרפו הבסיסט מארק סטורמר והמתופף רוני ונוצ'י, והחבורה הפכה לרשמית באוגוסט 2002.
בשנת 2004 יצא לאור אלבומה הראשון של הלהקה, Hot Fuss.